Kretingos Jurgio Pabrėžos universitetinė gimnazija

Kretingos Jurgio Pabrėžos universitetinė gimnazija – dieninė, savarankiško mokymosi bendrojo lavinimo mokykla Kretingoje, Savanorių g. 56, vykdanti vidurinio ir papildomo ugdymo programas. Įstaigos kodas 190284291.

 Istorija 
1980 m. Kretingoje pastatyta nauja, trečioji vidurinė mokykla, rugsėjo 1-ąją sutiko pirmuosius savo mokinius. 

1991–1992 m. įvestos tiksliųjų ir humanitarinių mokslų klasės. 

1993 m. mokyklai suteikiama teisė atidaryti pirmąsias humanitarinio ir realinio profilio gimnazijos klases. 

1994 m. gegužės 30 d. mokyklai suteiktas kunigo Jurgio Pabrėžos (1771–1849) vardas. 

1997 m. gegužės 30 d. Kretingos rajono savivaldybės taryba nusprendė nuo 1997 m. rugsėjo 1 d. J. Pabrėžos vidurinę mokyklą reorganizuoti į gimnaziją ir vadinti ją Kretingos Jurgio Pabrėžos gimnazija.

2012–2013 mokslo metais gimnazija buvo iki galo išgryninta ir nuo tų metų tapo tapo keturmete gimnazija, turinčia 1–4 gimnazijos klases (9–12 klasės). 

2013 m. balandžio 19 d. įvyko iškilmingas susirinkimas – gimnazija ir Vilniaus Gedimino technikos universitetas, Kauno technologijos universitetas, Vytauto Didžiojo universitetas, Klaipėdos universitetas, Šiaulių universitetas, LCC tarptautinis universitetas, Lietuvos edukologijos universitetas, Aleksandro Stulginskio universitetas, Klaipėdos valstybinė kolegija ir Lietuvos sveikatos mokslų universitetas pasirašė bendradarbiavimo sutartį ir kreipimąsi į Kretingos rajono savivaldybę dėl gimnazijos pavadinimo keitimo į „Kretingos Jurgio Pabrėžos universitetinė gimnazija“ nuo 2013 m. rugsėjo 1 d.

2013 m. gegužės 30 d. Kretingos rajono savivaldybės tarybos posėdyje vienbalsiai pritarta, kad gimnazija nuo 2013 m. rugsėjo 1-osios būtų vadinama Kretingos Jurgio Pabrėžos universitetine gimnazija.

2013 m. spalio 7 d. pasirašyta sutartis su dar viena aukštojo mokslo įstaiga - Mykolo Romerio universitetu.

2013 m. lapkričio 8 d. vyko Lietuvos moksleivių sąjungos (LMS) organizuota paroda "STUDIJOS'13", kurios metu gimnazija pasirašė bendradarbiavimo sutartį su Socialinių mokslų kolegija.

2016 m. gruodžio 16 d. pasirašyta bendradarbiavimo sutartis su ISM Vadybos ir ekonomikos universitetu.

 Direktoriai 
 1980–1988 m. Angonita Blagnienė
 1988–1989 m. Pranas Stukanas
 1989–1995 m. Kajus Garška
 1995–2016 m. Biruta Mikienė
2016–2019 m. Asta Burbienė
Nuo 2020 m. Kęstutis Trakšelys

 Pavaduotojai 
 Sigita Vaicekauskienė, direktorės pavaduotoja ugdymui;
 Asta Motužienė, direktorės pavaduotoja ugdymui;
 Gintaras Lementauskas, ūkio dalies vedėjas.

 Žymūs mokytojai 
 Vytautas Narmontas, matematikos mokytojas ekspertas, 2010 m. Lietuvos metų mokytojas;
 Valdonija Karaliūnienė, dailės mokytoja ekspertė, žinoma dailininkė ir dizainerė Kretingoje, 2012 m. Moksleivių dainų šventės šokių dienos "Laiko vaikai" kostiumų dailininkė;
 Pranas Stukanas, fizikos mokytojas ekspertas, išugdęs daugybę respublikos ir tarptautinių fizikos olimpiadų prizinių vietų nugalėtojų;
 Vidmantas Lapinskas, kūno kultūros mokytojas ekspertas, Kretingos sporto mokyklos treneris;
 Irutė Lapinskienė, lietuvių kalbos ir literatūros mokytoja ekspertė.

 Nuorodos 
 Gimnazijos svetainė 

Kategorija:Lietuvos gimnazijos
Kategorija:Kretingos rajono savivaldybės mokyklos
Kategorija:Kretinga